CELEX: 32004L0077
Language: bg
Date: 2004-04-29 00:00:00
Title: Директива 2004/77/ЕО на Комисията от 29 април 2004 година за изменение на Директива 94/54/ЕО относно етикетирането на определени храни, съдържащи глициризинова киселина и нейната амониева солТекст от значение за ЕИП.

Важна правна забележка

|

32004L0077

Официален вестник n° L 162 , 30/04/2004 стр. 0076 - 0077 специално чешко издание глава 15 том 08 стр. 501  - 503 специално испанско издание глава 15 том 08 стр. 501  - 503 специално унгарско издание глава 15 том 08 стр. 501  - 503 специално литвийско издание глава 15 том 08 стр. 501  - 503 LV.ES глава 15 том 08 стр. 501  - 503 MT.ES глава 15 том 08 стр. 501  - 503 PL.ES глава 15 том 08 стр. 501  - 503 SK.ES глава 15 том 08 стр. 501  - 503 специално словенско издание глава 15 том 08 стр. 501  - 503

		20040429Директива 2004/77/ЕО на Комисиятаот 29 април 2004 годиназа изменение на Директива 94/54/ЕО относно етикетирането на определени храни, съдържащи глициризинова киселина и нейната амониева сол(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2000/13/ЕО на Европейския парламент и на Съвета от 20 март 2000 г. за сближаване на законодателствата на държавите-членки относно етикетирането, представянето и рекламата на хранителни продукти [1], и по-специално член 4, параграф 2 от нея,след консултация с Научния комитет по храните,Като има предвид, че:(1) Директива 94/54/ЕО на Комисията от 18 ноември 1994 г. относно задължителното обозначаване върху етикета на някои храни на сведения освен тези, предвидени в Директива 2000/13/ЕО [2], съдържа списък с хранителни продукти, чиито етикети трябва да съдържат една или повече допълнителни особености.(2) Целта на настоящата директива е да допълни този списък по отношение на определени храни, съдържащи глициризинова киселина и нейната амониева сол.(3) Глициризинова киселина естествено се намира в растението "сладък корен"Glycyrrhiza glabra, докато нейната амониева сол се извлича от воден екстракт на растението "сладък корен"Glycyrrhiza glabra. Глициризинова киселина и нейната амониева сол са включени в Регистъра на Общността за ароматизиращи вещества, установен с Решение 1999/217/ЕО на Комисията от 23 февруари 1999 г. за приемане на регистър за ароматизиращите вещества, използвани във или върху храни, съставен в прилагане на Регламент (ЕО) № 2232/96 на Европейския парламент и на Съвета от 28 октомври 1996 г. [3]. Излагането на глициризинова киселина и нейната амониева сол се осъществява предимно чрез консумация на захарни изделия, включително дъвки, билкови чайове и други напитки.(4) Научният комитет по храните в своето становище от 4 април 2003 г. относно глициризиновата киселина и нейната амониева сол заключи, че горната граница за редовно поглъщане от 100 mg/ден осигурява необходимото ниво на защита за по-голямата част от населението; консумацията над това ниво може да причини хипертония. Въпреки това Комитетът отбеляза, че сред населението съществуват подгрупи, за които тази горна граница може да не предоставя необходимата защита. Тези подгрупи се състоят от хора със заболявания, свързани с нарушена водна и електролитна хомеостаза.(5) Тези констатации наложиха да се осигурят етикети, които дават на потребителите ясна информация за наличието на глициризинова киселина или на нейната амониева сол в захарните изделия и напитките. В случай на високо съдържание на глициризинова киселина или на нейната амониева сол в тези продукти потребителите, и по-специално тези, които страдат от хипертония, следва допълнително да бъдат информирани, че прекомерното им приемане следва да се избягва. За да се гарантира правилното разбиране на тази информация от потребителите, за предпочитане трябва да се използва общоизвестният термин "екстракти от сладък корен".(6) Следователно Директива 94/54/ЕО следва да бъде съответно изменена.(7) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложението към Директива 94/54/ЕО се изменя в съответствие с текста, установен в приложението към настоящата директива.Член 21. Държавите-членки разрешават търговията на продукти, които са съобразени с настоящата директива, най-късно от 20 май 2005 г.2. Държавите-членки забраняват търговията с продукти, които не са съобразени с настоящата директива, от 20 май 2006 г.Въпреки това продуктите, които не са съобразени с настоящата директива и които са били етикетирани преди 20 май 2006 г., са разрешени до изчерпване на количествата.Член 31. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 20 май 2005 г. Те съобщават на Комисията текстовете на тези разпоредби, както и таблица на съответствието между разпоредбите на настоящата директива и приетите национални разпоредби.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 4Настоящата директива влиза в сила на двадесетия ден след публикуването ѝ в Официален вестник на Европейския съюз.Член 5Адресати на настоящата директива са държавите-членки.Съставено в Брюксел на 29 април 2004 година.За КомисиятаDavid ByrneЧлен на Комисията[1] ОВ L 109, 6.5.2000 г., стр. 29. Директива, изменена с Директива 2003/89/ЕО на Европейския парламент и на Съвета от 10 ноември 2003 г. (ОВ L 308., 25.11.2003 г., стр. 15).[2] ОВ L 300, 23.11.1994 г., стр. 14. Директива, изменена с Директива 96/21/ЕО на Съвета (ОВ L 88, 5.4.1996 г., стр. 5).[3] ОВ L 84, 27.3.1999 г., стр. 1. Решение, изменено с Решение 2002/113/ЕО (ОВ L 49, 20.2.2002 г., стр. 1).--------------------------------------------------20040429ПРИЛОЖЕНИЕВ приложението към Директива 94/54/ ЕО се добавя следният текст:Вид или категория хранителни продукти | Особености |Захарни изделия или безалкохолни напитки, които съдържат глициризинова киселина и нейната амониева сол поради добавянето на веществото/веществата като такова/такива или растението "сладък корен"Glycyrrhiza glabra, в концентрация 100 mg/kg или 10 mg/l или по-висока. | Терминът "съдържа сладък корен" се добавя непосредствено след списъка на съставките, освен ако терминът "сладък корен" не е вече включен в списъка на съставките или в наименованието, под което се продава продуктът. При липса на списък на съставките посоченото по-горе обозначение трябва да съпровожда наименованието, под което се продава продуктът. |Захарни изделия, които съдържат глициризинова киселина и нейната амониева сол поради добавянето на веществото/веществата като такова/такива или на растението "сладък корен"Glycyrrhiza glabra, в концентрации от 4 g/kg или по-високи. | След списъка със съставките се добавя следното обозначение: "съдържа сладък корен, поради което хора, страдащи от хипертония, следва да избягват прекомерната консумация". При липса на списък на съставките, посоченото по-горе обозначение трябва да съпровожда наименованието, под което продуктът се продава. |Безалкохолни напитки, които съдържат глициризинова киселина и нейната амониева сол поради добавяне на веществото/веществата като такова/такива или растението "сладък корен"Glycyrrhiza glabra, в концентрации 50 mg/l или по-високи, или 300 mg/l или по-високи в случай на безалкохолни напитки, които съдържат повече от 1,2 обемни % алкохол [1]. | След списъка със съставките се добавя следното обозначение: "съдържа сладък корен, поради което хора, страдащи от хипертония, следва да избягват прекомерната употреба". При липса на списъка на съставките това обозначение съпровожда наименованието, под което продуктът се продава. |[1] Нивото се отнася за продуктите, които се предлагат готови за консумация или които са приготвени съгласно инструкциите на производителите.--------------------------------------------------